מטאל גיר (סדרת משחקים)
פיתוח > חידושים והרחבות

נוסף למשחקי הסדרה פותחו גם הוצאות מחודשות ונרחבות כמו Integral\VR Missions (המוסיפים משימות אימונים וירטואליות למשחק "מטאל גיר סוליד"), Substance ("מטאל גיר סוליד 2: בני החירות") ו-Subsistence ("מטאל גיר סוליד 3: אוכל נחשים"). כמו כן, הגרסאות הניידות של המשחקים מתרחשות לרוב מחוץ לקו העלילה מרכזי. המשחק "מטאל גיר סוליד: המולת הנפש" (Metal Gear Solid: Ghost Babel) יצא לקונסולת Game Boy Color, ומספר משחקים יצאו לקונסולת PlayStation Portable, ביניהם "מטאל גיר סוליד: מהלך השלום", "מטאל גיר סוליד: מבצעים ניידים" ו"מטאל גיר סוליד: מבצעים ניידים פלוס" (הכולל אפשרות לבניית יחידת לוחמים). המשחק "מטאל גיר אסיד" והמשכו - שגם הם יצאו ל-PSP - שינה את סגנון המשחקיות הרגיל של הסדרה לטובת מכניקת אסטרטגיה המבוסס על משחקי קלפים. המשחק "מטאל גיר ארקייד" היווה חידוש ל"מטאל גיר אונליין" עבור פלטפורמות הארקייד. המשחק "מטאל גיר אסיד/אסיד 2 מובייל" יצא לטלפון סלולרי מדגם סוני-אריקסון k750i. המשחק "מטאל גיר סוליד טאץ'" גולל מחדש את עלילות "מטאל גיר סוליד 4: אקדחי הפטריוטים" ויצא למערכות ההפעלה של אייפוד טאץ' ו-אייפון.
לסדרת המשחקים יצא גרסת קומיקס בצורת רומן גרפי דיגיטלי "מטאל גיר סוליד: רומן גרפי דיגיטלי", אשר פורסם בידי חברת IDW Publishing. פסקולי סדרת "מטאל גיר סוליד" הולחנו בידי הארי גרגסון ויליאמס, כאשר המשחק "מטאל גיר סוליד 4: אקדחי הפטריוטים" מתהדר בשיר נושא בעברית בשם Love Theme, אותו שרה ג'קי פרסטי.
באוקטובר 2021, נודע שחברת קונאמי חוזרת לשוק משחקי הווידאו, ובתוכניתה לחדש משחקים בזיכיונות המוכרים שלה. ב-24 במאי 2023, החברה הודיעה על גרסה מחודשת ל"מטאל גיר סוליד 3: אוכל נחשים" לקונסולת ה-PlayStation 5, חלונות ולקונסולת Xbox Series X/S בשם "Metal Gear Solid Delta: Snake Eater". לדברי החברה, סמל הדלתא בשם המשחק "מתאים לרעיון של פרויקט הרימייקים", כאשר "דלתא" נועד להראות שינוי או הבדל, מבלי לשנות את המבנה הקיים, דהיינו, פרט לגרפיקה מחודשת של מנוע Unreal 5 ושליטה מתקדמת ונוחה יותר מהמקור, המשחק יישאר באותה המתכונת עם אותו סיפור, אותם שלבים, אותו פס-קול ואותו דיבוב מהמשחק המקורי. ב-6 בפברואר 2025 יצא הקדימון המלא של הרימייק, שחשף את תאריך היציאה של המשחק..
| כותר | שנת עלילה | פרוטגוניסט | במאי | פלטפורמה מקורית | תאריך יציאה |
| --- | --- | --- | --- | --- | --- |
| Metal Gear Solid 3: Snake Eater (Metal Gear Solid Delta: Snake Eater) | 1964 |  | הידאו קוג'ימה | PS2 (PS5, XBox Series X/S, Windows) | 17 בנובמבר 2004 |
| Metal Gear Solid: Portable Ops | 1970 | נייקד סנייק (הבוס הגדול) | מסאשירו ימאמוטו | PSP | 5 בדצמבר 2006 |
| Metal Gear Solid: Peace Walker | 1974 | נייקד סנייק (הבוס הגדול) | הידאו קוג'ימה | PSP | 28 באפריל 2010 |
| Metal Gear Solid V: Ground Zeroes | 1975 | סנייק (הבוס הגדול) | הידאו קוג'ימה | PS4 | 20 במרץ 2014 |
| Metal Gear Solid V: The Phantom Pain | 1975/1984 | ונום סנייק | הידאו קוג'ימה | PS4 | 1 בספטמבר 2015 |
| Metal Gear | 1995 | סוליד סנייק | הידאו קוג'ימה | MSX2 | 12 ביולי 1987 |
| Metal Gear 2: Solid Snake | 1999 | סוליד סנייק | 19 ביולי 1990 | MSX2 |  |
| Metal Gear Solid  (Metal Gear Solid: The Twin Snakes) | 2005 | סוליד סנייק | הידאו קוג'ימה (ריוהיי קיטאמורה) | פלייסטיישן ‏(GCN) | 3 בספטמבר 1998 (9 במרץ 2004) |
| Metal Gear Solid 2: Sons of Liberty | 2007 | סוליד סנייק | הידאו קוג'ימה | PS2 | 13 בנובמבר 2001 |
| Metal Gear Solid 2: Sons of Liberty | 2009 | ריידן | הידאו קוג'ימה | PS2 | כנ"ל |
| Metal Gear Solid 4: Guns of the Patriots | 2014 | סוליד סנייק (סנייק הזקן) | הידאו קוג'ימה | פלייסטיישן 3 | 12 ביוני 2008 |
| Metal Gear Rising: Revengeance | 2018 | ריידן | קנג'י סייטו | פלייסטיישן 3, 360 | 19 בפברואר 2013 |